रतिया से कुरुक्षेत्र तक चालू हो बस
रतिया | क्षेत्रवासियोंने परिवहन मंत्री सीएम को ज्ञापन भेजकर रतिया से कुरुक्षेत्र के लिए सीधी बस सेवा शुरू करने मांग की है। उनका कहना है कि कुरुक्षेत्र जाने के लिए लोगों को काफी परेशानियां होती हैं। पर्याप्त बस सुविधा मुहैया होने से यात्रियों का समय और पैसा बर्बाद होता है। इसलिए रोडवेज विभाग रतिया से कुरुक्षेत्र के लिए सीधी बस सेवा की सुविधा शुरू करे। शहरवासी बिमल कुमार, रिंपी, सुरेश, बीरबल, सुधीर, रघुबीर सिंह, संत कुमार, जयपाल और बलजिंद्र ने कहा कि कुरुक्षेत्र धर्मनगरी होने के साथ-साथ यूनिवर्सिटी है और यहां के लोगों का अक्सर कुरुक्षेत्र आना-जाना लगा रहता है। उन्होंने कहा कि कुरुक्षेत्र जाने के लिए लोगों को फतेहाबाद से बस पकड़नी पड़ती है। इससे उनका समय पैसा बर्बाद होता है, इसलिए प्रशासन रतिया से टोहाना, मुनक, पातड़ा, पटियाला के रास्ते या फिर रतिया से भूना, नरवाना, कैथल के रास्ते कुरुक्षेत्र के लिए सीधी बस सेवा शुरू करे।
bho_Deva hin_Deva